Kwittanza 2019: Aġenzija Fornitriċi tal-Euratom Kumitat għall-Kontroll tal-Baġit Deċiżjoni tal-Parlament Ewropew tat-28 ta' April 2020 dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2019 (2020/2171(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija Fornitriċi tal-Euratom għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0068/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 68 tiegħu, – wara li kkunsidra d-Deċiżjoni tal-Kunsill 2008/114/KE, Euratom tat-12 ta' Frar 2008 li tistabbilixxi l-Istatuti tal-Aġenzija Fornitriċi tal-Euratom, u b'mod partikolari l-Artikolu 8 tal-Anness tagħha, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0088/2021), Jagħti l-kwittanza lid-Direttur Ġenerali tal-Aġenzija Fornitriċi tal-Euratom għall-implimentazzjoni tal-baġit tal-Aġenzija għas-sena finanzjarja 2019; Jippreżenta l-kummenti tiegħu fir-riżoluzzjoni t'hawn taħt; Jagħti istruzzjonijiet lill-President tiegħu biex jgħaddi din id-deċiżjoni, kif ukoll ir-riżoluzzjoni li hija parti integrali minnha, lid-Direttur Ġenerali tal-Aġenzija Fornitriċi tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L). Deċiżjoni tal-Parlament Ewropew tat-28 ta' April 2021 dwar l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2019 (2020/2171(DEC)) Il-Parlament Ewropew, – wara li kkunsidra l-kontijiet annwali finali tal-Aġenzija Fornitriċi tal-Euratom għas-sena finanzjarja 2019, – wara li kkunsidra r-rapport annwali tal-Qorti tal-Awdituri dwar l-aġenziji tal-UE għas-sena finanzjarja 2019, flimkien mar-risposti tal-aġenziji, – wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2019 skont l-Artikolu 287 tat-Trattat dwar il-Funzjonament tal-Unjoni Ewropea, – wara li kkunsidra r-rakkomandazzjoni tal-Kunsill tal-1 ta' Marzu 2021 dwar il-kwittanza li għandha tingħata lill-Aġenzija fir-rigward tal-implimentazzjoni tal-baġit għas-sena finanzjarja 2019 (05793/2021 – C9-0068/2021), – wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea, – wara li kkunsidra l-Artikolu 106a tat-Trattat li jistabbilixxi l-Komunità Ewropea tal-Enerġija Atomika, – wara li kkunsidra r-Regolament (UE, Euratom) 2018/1046 tal-Parlament Ewropew u tal-Kunsill tat-18 ta' Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012, u b'mod partikolari l-Artikolu 68 tiegħu, – wara li kkunsidra d-Deċiżjoni tal-Kunsill 2008/114/KE, Euratom tat-12 ta' Frar 2008 li tistabbilixxi l-Istatuti tal-Aġenzija Fornitriċi tal-Euratom, u b'mod partikolari l-Artikolu 8 tal-Anness tagħha, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0088/2021), Japprova l-għeluq tal-kontijiet tal-Aġenzija Fornitriċi tal-Euratom għas-sena finanzjarja 2019; Jagħti istruzzjonijiet lill-President tiegħu biex jgħaddi din id-deċiżjoni lid-Direttur Ġenerali tal-Aġenzija Fornitriċi tal-Euratom, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L). Riżoluzzjoni tal-Parlament Ewropew tad-29 ta' April 2021 li tinkludi l-kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2019 (2020/2171(DEC)) Il-Parlament Ewropew, – wara li kkunsidra d-deċiżjoni tiegħu dwar il-kwittanza għall-implimentazzjoni tal-baġit tal-Aġenzija Fornitriċi tal-Euratom għas-sena finanzjarja 2019, – wara li kkunsidra l-Artikolu 100 u l-Anness V tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit (A9-0088/2021), A. billi, skont ir-rapporti finanzjarji u l-kontijiet tad-dħul u l-infiq tagħha, il-baġit finali tal-Aġenzija Fornitriċi tal-Euratom (l-"Aġenzija") għas-sena finanzjarja 2019 kien ta' EUR 223 000, li jirrappreżenta żieda ta' 81,30 % meta mqabbel mal-2018, minħabba l-implimentazzjoni ta' kuntratti ta' servizzi tal-IT li għalihom l-Aġenzija rċeviet kontribuzzjoni addizzjonali mill-Kummissjoni fi tmiem l-2019; billi l-baġit kollu tal-Aġenzija huwa derivat mill-baġit tal-Unjoni; B. billi l-Qorti tal-Awdituri (il-"Qorti"), fir-rapport tagħha dwar il-kontijiet annwali tal-Aġenzija għas-sena finanzjarja 2019 (ir-"rapport tal-Qorti"), stqarret li l-Qorti kisbet aċċertamenti raġonevoli li l-kontijiet annwali tal-Aġenzija huma affidabbli u li t-tranżazzjonijiet ta' bażi huma legali u regolari; Ġestjoni baġitarja u finanzjarja Jinnota b'sodisfazzjon li l-isforzi ta' monitoraġġ baġitarju matul is-sena finanzjarja 2019 irriżultaw f'rata ta' implimentazzjoni tal-approprjazzjonijiet ta' impenn ta' 99,86 %, rata li tirrappreżenta żieda ta' 2,02 % meta mqabbla mal-2018; jiddispjaċih, madankollu, li r-rata ta' eżekuzzjoni tal-approprjazzjonijiet ta' pagament kienet ta' 41,05 %, li tirrappreżenta tnaqqis ta' 31,85 % meta mqabbla mal-2018; billi dak it-tnaqqis huwa dovut għar-riport tal-impenji pendenti li ammontaw għal EUR 131 137,56 jew 59 % tal-ammonti impenjati fir-rigward ta' kuntratti ta' servizzi tal-IT iffirmati li ma tlestewx sa tmiem is-sena; Kanċellazzjoni tar-riporti Jinnota fir-rigward tal-azzjonijiet ta' segwitu għas-sejbiet tal-Qorti fl-2018, li r-rata ta' kanċellazzjoni tal-approprjazzjonijiet tal-baġit riportati mill-2018 għall-2019 kienet ta' 17 %, li turi li saru impenji mhux ġustifikati fl-2018; jistieden lill-Aġenzija ma tirriportax l-approprjazzjonijiet tal-baġit ħlief meta dan ikun iġġustifikat; Prestazzjoni Jinnota li fl-2019 l-Aġenzija, skont l-Artikolu 52 tal-attivitajiet tat-Trattat tal-Aġenzija, assenjat 178 referenza ġdida ta' reġistrazzjoni li jikkorrispondu għal kuntratti ġodda u emendi jew supplimenti għal kuntratti eżistenti u, skont l-Artikoli 75 u 74 tal-attivitajiet tat-Trattat, l-Aġenzija assenjat 139 referenza ġdida ta' reġistrazzjoni li jkopru tranżazzjonijiet relatati mal-prestazzjoni ta' servizzi għall-provvista ta' kwantitajiet żgħar ta' materjali nukleari; jirrikonoxxi l-isforzi kontinwi tal-Aġenzija fid-diversifikazzjoni tas-sorsi ta' provvista; Jinkoraġġixxi lill-Aġenzija taħdem favur id-diġitalizzazzjoni tas-servizzi tagħha, bħala mezz biex tnaqqas il-burokrazija; Politika dwar il-persunal Jinnota li, fil-31 ta' Diċembru 2019, it-tabella tal-persunal kienet 100 % implimentata, bil-ħatra ta' 17-il uffiċjal tal-Kummissjoni minn total ta' 17-il post awtorizzat fit-tabella tal-persunal (meta mqabbel mal-25 post awtorizzati fl-2018); Jinnota li fl-2019, l-Aġenzija applikat l-istandards ta' kontroll intern (ICSs) tal-Kummissjoni għal ġestjoni effettiva b'konformità mal-Komunikazzjoni tal-Kummissjoni ta' Ottubru 2007 dwar ir-reviżjoni tal-ICSs; jinnota li fl-2019, l-Aġenzija wettqet valutazzjoni tar-riskju b'enfasi partikolari fuq il-finanzi u l-IT; Jinnota li fl-2019, l-Aġenzija bdiet tiżviluppa l-qafas il-ġdid ta' kontroll intern li se jkun effettiv mill-2020; jinkoraġġixxi lill-Aġenzija tkompli f'dik id-direzzjoni u żżomm lill-awtorità ta' kwittanza infurmata dwar il-progress li jkun sar; Kummenti oħra Jinnota, fir-rigward tal-ħruġ tar-Renju Unit mill-Unjoni, li d-Dikjarazzjoni Politika Konġunta stipulat li r-relazzjoni futura għandha tinkludi ftehim ta' kooperazzjoni nukleari mifrux bejn l-Aġenzija u r-Renju Unit dwar l-użi paċifiċi tal-enerġija nukleari, u l-partijiet jaqblu dwar il-kooperazzjoni, permezz tal-iskambju ta' informazzjoni, dwar il-forniment ta' isotopi radjuattivi mediċi; jistieden lill-Aġenzija tiżgura li tibqa' konxja tal-effetti tal-ħruġ tar-Renju Unit u li tirrapporta lill-awtorità ta' kwittanza dwar kwalunkwe żvilupp ulterjuri f'dak ir-rigward; Jinnota li l-Aġenzija kellha aġent Direttur Ġenerali bejn Jannar u Marzu 2019 u li, minn April 2019 il-Kummissjoni ħatret Direttur Ġenerali ġdid; Jistieden lill-Aġenzija tiffoka fuq it-tixrid tar-riżultati tar-riċerka u tal-attivitajiet tagħha fost il-pubbliku, permezz tal-midja soċjali u mezzi oħra tal-midja; Jirreferi, rigward kummenti oħrajn ta' natura orizzontali li jakkumpanjaw id-deċiżjoni tiegħu dwar il-kwittanza, għar-riżoluzzjoni tiegħu tad-29 ta' April 2021 dwar il-prestazzjoni, il-ġestjoni finanzjarja u l-kontroll tal-aġenziji.
Extracted from TA-9-2021-0195_MT.docx